**Drög að frumvarp til laga um breytingar á lögum um framhaldsskóla, nr. 92/2008 (staðfestingar námsbrauta o.fl.)**

Þetta skjal er unnið úr drögum að frumvarpi til laga um breytingu á lögum um framhaldsskóla, nr. 92/2008 til hægðarauka og skýringa. Textinn sýnir tillögur frumvarpsins að breytingum með aðgengilegri hætti þar sem tillögur að breytingum hafa verið færðar inn í skjalið með rekjanlegum hætti. Nánari skýringar við hverja grein má finna í drögunum að frumvarpinu.

1. **gr. frumvarpsins**

 **3. gr.** Yfirstjórn.  
 [Ráðherra] fer með yfirstjórn þeirra mála er lög þessi taka til og ber ábyrgð á eftirfarandi:  
    a. almennri stefnumótun í málefnum framhaldsskóla,  
    b. aðalnámskrá og viðurkenningu á námskrám og námsbrautarlýsingum skóla,  
    c. eftirliti með stjórnsýslu og skólastarfi,  
    d. stuðningi við þróunarstarf í framhaldsskólum og þróun námsefnis,  
    e. söfnun, úrvinnslu og miðlun upplýsinga um skólastarf.

1. **gr. frumvarpsins**

**4. gr.** Stofnun framhaldsskóla o.fl.  
 Opinber framhaldsskóli er ríkisstofnun og heyrir undir [ráðherra].  
 Ráðherra, eftir atvikum í samstarfi við sveitarfélög, eitt eða fleiri, getur haft frumkvæði að stofnun opinbers framhaldsskóla. Opinber framhaldsskóli er stofnaður með því að Alþingi leggur skólanum til rekstrarfé í fjárlögum.  
 Opinberir framhaldsskólar þarfnast ekki sérstakrar viðurkenningar, en þeir skulu uppfylla öll almenn skilyrði fyrir viðurkenningu framhaldsskóla, sbr. 12. gr.



 Framhaldsskólum er heimilt að hafa með sér samstarf um rekstur ákveðinna þátta í starfi skólans. Þegar um er að ræða samninga sem hafa veruleg áhrif á rekstur skóla skulu þeir staðfestir af ráðherra að fenginni umsögn skólanefnda viðkomandi skóla.

1. **gr. frumvarpsins**

**5. gr.** Skólanefndir.  
 Ráðherra skipar skólanefnd við framhaldsskóla til fjögurra ára í senn. Í skólanefnd skulu sitja fimm einstaklingar. Tveir eru skipaðir samkvæmt tilnefningum sveitarstjórna og þrír án tilnefningar. Varamenn skulu skipaðir með sama hætti. Nefndin kýs sér formann til eins árs í senn. Áheyrnarfulltrúar eru þrír með málfrelsi og tillögurétt, einn tilnefndur af kennarafundi, einn af nemendafélagi skólans og einn af foreldraráði, til eins árs í senn. Skólameistari situr fundi skólanefndar með málfrelsi og tillögurétt. Hann er framkvæmdastjóri nefndarinnar.  
 Hlutverk skólanefndar er að:



1. marka áherslur í starfi skólans og stuðla að sem bestri þjónustu við íbúa á starfssvæði skólans og tengslum hans við atvinnu-, félags- og menningarlíf,
2. vera skólameistara til samráðs um námsframboð skóla,
3. staðfesta skólanámskrá að fenginni umsögn almenns skólafundar og fylgjast með framkvæmd hennar,
4. veita skólameistara umsögn um árlega starfs- og fjárhagsáætlun í samræmi við niðurstöður fjárlaga og fylgjast með framkvæmd hennar,
5. vera skólameistara til samráðs um fjárhæð þeirra gjalda sem skólameistari ákveður skv. 45. gr.,
6. vera skólameistara til samráðs um samninga sem viðkomandi skóli gerir,
7. vera skólameistara til samráðs um starfsmannamál
8. veita ráðherra umsögn um umsækjendur um stöðu skólameistara.
9. Veita umsögn um samstarf um rekstur framhaldsskóla samkvæmt beiðni ráðherra.
10. **gr. frumvarpsins**

**12. gr.** Viðurkenning.  
 Ráðherra getur veitt skólum, öðrum en þeim sem falla undir II. kafla, viðurkenningu til kennslu á framhaldsskólastigi. Slíka skóla má starfrækja sem sjálfseignarstofnun, hlutafélag eða með öðru viðurkenndu rekstrarformi. Skilyrði fyrir viðurkenningu lúta að eftirtöldum þáttum:  
    a. hlutverki og markmiðum skóla,  
    b. stjórnskipan skóla og skipulagi hans,  
    c. skólanámskrám og námsbrautarlýsingum,  
    d. fyrirkomulagi náms og kennslu,  
    e. hæfisskilyrðum starfsmanna,  
    f. inntökuskilyrðum nemenda,  
    g. réttindum og skyldum nemenda,  
    h. [að kennsla fari fram í skólahúsnæði sem uppfyllir lög og reglugerðir þar að lútandi],   
    i. innra gæðakerfi,  
    j. fjárhagsmálefnum og tryggingum.  
 Í viðurkenningu skóla felst staðfesting á því að starfsemi viðkomandi skóla uppfylli, á þeim tíma sem viðurkenning er veitt, almenn skilyrði laga þessara og reglna sem settar eru með stoð í þeim. Skóli sem hlotið hefur viðurkenningu hefur sjálfdæmi um starfsemi sína að öðru leyti en því sem kveðið er á um í lögum þessum, reglum eða öðrum stjórnvaldsfyrirmælum sem sett eru á grundvelli laganna.  
 Í viðurkenningu felst ekki skuldbinding um fjárframlög úr ríkissjóði til viðkomandi skóla og eigi heldur ábyrgð á skuldbindingum hans.  
 Skóli sem hlotið hefur viðurkenningu skal leitast við að leysa úr málum er varða réttindi og skyldur nemenda í samræmi við lög og góða stjórnsýsluhætti.



 Þrátt fyrir ákvæði 1. mgr. 12. gr. er ráðherra heimilt að veita skólum, öðrum en þeim sem falla undir II. kafla, viðurkenningu til bráðabirgða, á meðan umsókn er til meðferðar. Við mat á því hvort veita eigi viðurkenningu til bráðabirgða skal ráðherra m.a. líta til hagsmuna nemenda og hvort líklegt sé að umsókn um viðurkenningu verði samþykkt.  
 [Uppfylli skóli, sem fengið hefur viðurkenningu, ekki skilyrði laga þessara og reglur og skilyrði sem sett eru á grundvelli þeirra getur ráðherra afturkallað viðurkenninguna.  
 Í reglugerð skal kveðið nánar á um skilyrði fyrir viðurkenningu og hvernig staðið er að veitingu viðurkenningar, eftirlit með starfsemi skóla, sbr. VII. kafla, og afturköllun viðurkenningar.

1. **gr. frumvarpsins**

**14. gr.** Skóla- og kennarafundir o.fl.



 Um samstarf framhaldsskóla um rekstur ákveðinna þátta í starfi skólans fer skv. 4. mgr. 4. gr.

 Um skólaráð, skólafundi og kennarafundi fer samkvæmt ákvæðum 7., 9. og 10. gr.



 Um námsorlof kennara, skólameistara, annarra faglegra stjórnenda og náms- og starfsráðgjafa í framhaldsskóla sem hlotið hafa viðurkenningu, sbr. 12. gr., fer samkvæmt ákvæði 11. gr.

1. **gr. frumvarpsins**

 **16. gr.** Framhaldsskólapróf.  
 [Til að útskrifast með framhaldsskólapróf skal nemandi hafa lagt stund á nám sem svarar til 90–120 eininga samkvæmt námskrá og námsbrautarlýsingu sem hlotið hefur viðurkenningu skv. 23. gr.]   
       
 **17. gr.** Próf til starfsréttinda.  
 Til að útskrifast með starfsréttindapróf frá framhaldsskóla skal nemandi hafa lokið námi með fullnaðarárangri samkvæmt námskrá og námsbrautarlýsingu sem hlotið hefur viðurkenningu, sbr. einnig 23. gr.  
  
 **18. gr.** Stúdentspróf.  
 [Til að útskrifast með stúdentspróf frá framhaldsskóla skal nemandi hafa lokið námi með fullnaðarárangri samkvæmt námskrá og námsbrautarlýsingu sem hlotið hefur viðurkenningu, sbr. 23. gr. Námsbraut til stúdentsprófs skal innihalda að lágmarki 45 námseiningar er skiptast milli náms í kjarnagreinum framhaldsskóla, þ.e. íslensku, stærðfræði og ensku, samkvæmt nánari ákvæðum í aðalnámskrá.]   
 Stúdentspróf miðar m.a. að því markmiði að undirbúa nemendur undir nám á háskólastigi. Við mat á námsbrautarlýsingu til stúdentsprófs og viðurkenningu ráðherra á henni skal það vera tryggt að prófið uppfylli almennar kröfur háskóla um undirbúning fyrir nám á háskólastigi.  
  
 **19. gr.** Önnur lokapróf.  
 Framhaldsskólar geta boðið nám til annarra skilgreindra námsloka en getið er um í 16., 17. og 18. gr. á námsbrautum sem hlotið hafa viðurkenningu …, sbr. nánar ákvæði V. kafla.  
  
 **20. gr.** Viðbótarnám við framhaldsskóla.  
 Heimilt er framhaldsskólum að hafa í boði nám í framhaldi af skilgreindum námslokum á framhaldsskólastigi, sbr. 17., 18. og 19. gr. Skal ráðherra viðurkenna námsbrautarlýsingar fyrir slíkt nám, sbr. nánar ákvæði V. kafla, sem og heiti viðkomandi prófgráða.  
 Nám sem stundað er samkvæmt grein þessari skal metið í einingum, sbr. 15. gr., og þegar við á í námseiningum háskóla, sbr. [6. gr. laga nr. 63/2006](https://www.althingi.is/lagas/nuna/2006063.html#G6).  
 Nám sem í boði er samkvæmt grein þessari getur veitt sérstök eða aukin réttindi.

1. **gr. frumvarpsins**

 **21. gr.** Aðalnámskrá.  
 Aðalnámskrá framhaldsskóla, er ráðherra setur, kveður á um markmið og fyrirkomulag skólastarfs á framhaldsskólastigi. [Við gerð aðalnámskrár skal farsæld nemenda höfð að leiðarljósi. Nemendum skal veitt tækifæri til að taka þátt í gerð aðalnámskrár.]  Aðalnámskrá framhaldsskóla skiptist í tvo hluta, almennan hluta skv. 2. mgr. og námsbrautarlýsingu skv. 3. mgr. Tilkynning um gildistöku aðalnámskrár eða hluta hennar skal birt í Stjórnartíðindum.   
 Í almennum hluta aðalnámskrár eru útfærðir starfshættir og markmið framhaldsskóla. Almennur hluti aðalnámskrár skal m.a. innihalda eftirfarandi:  
    a. ákvæði um uppbyggingu námsbrautarlýsinga og um vægi kjarnagreina framhaldsskóla,  
    b. skilyrði um hvernig markmið einstakra áfanga og námsbrauta og lokamarkmið náms skulu skilgreind,  
    c. viðmið um námskröfur og námsframvindu,  
    d. reglur um námsmat og vitnisburð,  
    e. skilgreining á vinnustaðanámi og reglur um fyrirkomulag vinnustaðanáms,  
    f. reglur um mat á starfsnámi og skilgreiningu færnimarkmiða,  
    g. reglur um raunfærnimat, jafngildingu náms og mat á námi þegar nemendur flytjast milli skóla eða námsbrauta,  
    h. almennar reglur um skólanámskrár,  
    i. ákvæði um mat á skólastarfi,  
    j. almennar reglur um réttindi og skyldur nemenda og meðferð ágreiningsmála.

Ráðherra er heimilt að gefa út námsbrautarlýsingar sem framhaldsskólar geta haft til viðmiðunar í starfi sínu. Slíkar viðmiðunarnámsbrautir eru hluti af aðalnámskrá framhaldsskóla og geta náð til eftirfarandi námsbrauta:



1. námsbrauta sem leiða til starfsréttindaprófs, þar á meðal þeirra sem leiða til sveinsprófs,
2. námsbrauta sem leiða til stúdentsprófs,
3. annarra námsbrauta sem leiða til prófa og skilgreindra námsloka samkvæmt ákvörðun ráðherra.
4. **gr. frumvarpsins**

**22. gr.** Skólanámskrá.  
 Sérhver framhaldsskóli skal gefa út skólanámskrá. Skólanámskrá skiptist í tvo hluta, almennan hluta og námsbrautarlýsingar. [Nemendum skal veitt tækifæri til að taka þátt í gerð skólanámskrár.]   
 Í almennum hluta skólanámskrár skal gerð grein fyrir starfsemi skólans, helstu áherslum og stefnumörkun, stjórnskipan, námsframboði og skipulagi náms, kennsluháttum, námsmati, stuðningi, ráðgjöf og þjónustu við nemendur, réttindum og skyldum nemenda, foreldrasamstarfi og samstarfi við utanaðkomandi aðila, sjálfsmati og gæðamálum og öðru sem skóli kýs að kveða á um í skólanámskrá. Jafnframt skal skóli gera grein fyrir því hvernig hann uppfyllir skilyrði samkvæmt almennum hluta aðalnámskrár framhaldsskóla og markmið laga þessara og reglna sem settar eru með stoð í þeim. Geta skal samnings um samstarf við annan framhaldsskóla skv. 4. mgr. 4. gr. í skólanámskrá.  
 Um setningu námsbrautarlýsinga í skólanámskrá skal farið að ákvæðum 23. gr.  
 Skólanámskrá skal staðfest af skólanefnd að fenginni umsögn skólafundar, sbr. 5. gr. Skólanefnd fylgist með framkvæmd skólanámskrár.



1. **gr. frumvarpsins**

**23. gr.** Námsbrautarlýsingar.  
  Nám í framhaldsskóla fer samkvæmt viðmiðunarnámsbraut sem er hluti aðalnámskrár eða námsbrautarlýsingu framhaldsskóla sem ráðherra hefur viðurkennt skv. 3. mgr. 23. gr. Eingöngu er heimilt að innrita nemendur á námsbrautir skv. 1. mgr.  
 Námsbrautarlýsingar skulu byggðar upp í samræmi við ákvæði almenns hluta aðalnámskrár framhaldsskóla og skólanámskrár viðkomandi skóla. Í námsbrautarlýsingu skal kveðið á um vægi og röðun áfanga í einstökum greinum á hæfniþrep, samhengi í námi, vægi námsþátta og lokamarkmið náms. Þar er ákveðinn lágmarksfjöldi áfanga og eininga í einstökum námsgreinum og inntak náms í megindráttum.



 Ráðherra viðurkennir námsbrautarlýsingar framhaldsskóla. Í slíkri viðurkenningu felst staðfesting á að námsbrautarlýsing sé í samræmi við ákvæði aðalnámskrár framhaldsskóla og önnur ákvæði laga þessara.  
 [Heimilt er ráðherra að setja sérstakar reglur um flokkun og þrepaskiptingu náms í samræmi við færni- og lokamarkmið námsins.   
 Viðurkenning á námsbrautarlýsingu er háð því að skilyrðum aðalnámskrár skv. 21. gr. sé fullnægt.

1. **gr. frumvarpsins**

 **25. gr.** Hlutverk starfsgreinaráða.  
 Starfsgreinaráð eru, hvert á sínu sviði, ráðherra til ráðgjafar um starfsnám á framhaldsskólastigi. Hlutverk þeirra er eftirfarandi:  
    a. að gera tillögur um almenn markmið náms og skilgreina þarfir fyrir kunnáttu og hæfni sem námsbrautarlýsingar fyrir viðkomandi starfsgreinar byggjast á og gera tillögur um lokamarkmið náms,  
    b. að setja viðmið fyrir skiptingu náms í skóla- og vinnustaðanám,  
    c. að gera tillögur um uppbyggingu og inntak prófa í einstökum starfsgreinum,  
    e. að gera tillögur að námsbrautarlýsingum fyrir einstakar námsbrautir sem framhaldsskólar geta haft til viðmiðunar, sbr. 23. gr., og  
    f. [að veita ráðherra eða eftir atvikum [Miðstöð menntunar og skólaþjónustu] umsögn um námsbrautarlýsingar starfsnáms sem einstakir skólar leita eftir viðurkenningu á, sbr. 23. gr.]  
 [Ráðherra eða eftir atvikum [Miðstöð menntunar og skólaþjónustu] getur leitað álits starfsgreinaráðs við mat á beiðni skóla um viðurkenningu, sbr. 12. gr.]  
 [Ráðuneytið] greiðir kostnað af sérfræðilegri vinnu sem unnin er skv. a- lið 1. mgr.  
 Ráðherra setur reglugerð um skipan starfsgreinaráða, sbr. 24. gr., og um störf þeirra.

1. **gr. frumvarpsins**

**28. gr.** Vinnustaðanám.  
 Vinnustaðanám og starfsþjálfun á vinnustað byggist á almennum ákvæðum aðalnámskrár um nám á vinnustað.  
 Gera skal vinnustaðanámssamning milli framhaldsskóla, nemanda og iðnmeistara, fyrirtækis eða stofnunar um vinnustaðanám nemandans sem fer fram á vinnustað. Vinnustaðanámssamningar skulu gerðir við upphaf vinnustaðanáms. Í samningnum skal í það minnsta kveða á um rétt og skyldur vinnuveitanda, skóla og nemanda, markmið vinnustaðanáms og gæðakröfur, gildistíma, meðferð ágreinings og samningsslit.   
 Gerð og staðfesting vinnustaðanámssamnings er á ábyrgð framhaldsskóla og skal skólinn fylgja samningnum eftir gagnvart nemanda og iðnmeistara, fyrirtæki eða stofnun. Sé þörf á að gera sérstakan ráðningarsamning milli nema og vinnuveitanda samhliða vinnustaðanámssamningi skal skóli staðfesta hann. Skulu slíkir samningar vera í samræmi við gildandi kjarasamninga. Ráðherra er heimilt að fela öðrum skóla en þeim sem nemandi stundar nám í, eða öðrum aðila, að sjá um gerð og staðfestingu vinnustaðanámssamninga og eftirfylgni með þeim.  
 Eingöngu er heimilt að gera vinnustaðanámssamning við iðnmeistara, fyrirtæki eða stofnun sem er á skrá ráðherra yfir aðila sem uppylla skilyrði til vinnustaðanáms. Ef ráðherra fær upplýsingar um að iðnmeistari, fyrirtæki eða stofnun virði ekki samningsskyldur sínar, þ.m.t. ákvæði í ráðningar- og kjarasamningum og reglur um aðbúnað og öryggi á vinnustað, er ráðherra heimilt að fella nafn hans af skránni. Um slíka ákvörðun gilda ákvæði stjórnsýslulaga.  
 Ráðherra er heimilt að setja reglugerð sem mælir nánar fyrir um framkvæmd þessarar greinar, í samráði við starfsgreinanefnd. Þar skal m.a. kveðið á um umsjón með gerð vinnustaðanámssamninga, skilyrði sem iðnmeistari, fyrirtæki eða stofnun þurfa að uppfylla svo þeim sé heimilt að taka nemanda á vinnustaðanámssamning og samningslit. Jafnframt er ráðherra heimilt að mæla nánar fyrir um notkun stafrænna lausna við skráningu um framvindu náms og námsferil nemanda á vinnustað í reglugerð.



1. **gr. frumvarpsins**

**30. gr.** Námsmat.  
 Almennt námsmat í framhaldsskóla er í höndum kennara, undir umsjón skólameistara. Matið byggist á markmiðum skólastarfs sem kveðið er á um í aðalnámskrá og skólanámskrá. Mat á hæfni nemenda í vinnustaðanámi telst hluti af námsmati.  
 Nemandi á rétt til að fá útskýringar á mati er liggur að baki lokaeinkunn í námsáfanga innan fimm virkra daga frá birtingu einkunnar. Vilji nemandi, sem ekki hefur náð lágmarkseinkunn, þá eigi una mati kennarans getur hann snúið sér til skólameistara og óskað eftir mati sérstaks prófdómara. Þá skal kveðja til óvilhallan prófdómara sem metur prófúrlausnir. Úrskurður hans er endanlegur og verður ekki skotið til æðra stjórnvalds.  
 Þeir nemendur sem hyggjast ljúka stúdentsprófi skulu hafa lokið öllum námsáföngum samkvæmt námskrá með fullnægjandi árangri samkvæmt mati viðkomandi skóla. Í kjarnagreinum framhaldsskóla, sbr. 18. gr., skal námsmat í lokaáföngum til stúdentsprófs taka mið af viðmiðunarprófum sem ráðherra lætur í té eða viðurkennir. Jafnframt getur ráðherra ákveðið að leggja fyrir könnunarpróf í einstökum námsgreinum framhaldsskóla, svo og færnipróf, sbr. 23. gr. um færnimarkmið náms. [Ráðherra er heimilt að fela [Miðstöð menntunar og skólaþjónustu] að annast framkvæmd þessa.]  
 Námi í löggiltum iðngreinum lýkur með sveinsprófi. Ráðherra setur reglugerð um uppbyggingu og framkvæmd sveinsprófa. Heimilt er ráðherra að skipa sérstakar sveinsprófsnefndir í löggiltum iðngreinum til að annast samræmingu, framkvæmd og mat í tengslum við prófhald. Heimilt er ráðherra jafnframt að fela sveinsprófsnefnd mat á annarri iðnmenntun þegar við á.  
 Ráðherra setur reglugerð þar sem nánar er kveðið á um fyrirkomulag og framkvæmd færni- og könnunarprófa sem lögð eru fyrir nemendur í framhaldsskólum.



1. **gr. frumvarpsins**

**32. gr.** Innritun, réttur til náms.  
 Þeir sem lokið hafa grunnskólanámi, hafa hlotið jafngilda undirstöðumenntun eða hafa náð 16 ára aldri eiga rétt á að hefja nám í framhaldsskóla. Þeir sem rétt eiga á að hefja nám í framhaldsskóla samkvæmt málsgrein þessari eiga jafnframt rétt á því að stunda nám í framhaldsskóla til 18 ára aldurs, sbr. ákvæði 2. gr. og 33. gr.  
 Framhaldsskólar bera ábyrgð á innritun nemenda í viðkomandi skóla í samræmi við reglugerð skv. 3. mgr. og önnur fyrirmæli ráðherra um innritun. Við ákvörðun um innritun nemanda er heimilt að líta til sjónarmiða sem tengjast nemandanum, þ.m.t. námsárangurs úr grunnskóla og annarra upplýsinga sem nemandinn lætur skólanum í té, og sjónarmiða sem tengjast skólasamfélagi viðkomandi skóla, þ.m.t. sem miða að því að auka fjölbreytni í nemendahópnum. Heimilt er framhaldsskóla að gera sérstakar kröfur um undirbúning og námsárangur vegna innritunar á einstakar námsbrautir framhaldsskóla. [Miðstöð menntunar og skólaþjónustu getur annast umsýslu með innritun nemenda í framhaldsskólum og haft milligöngu um innritun einstakra nemenda eftir atvikum.]  
 Heimilt er ráðherra að setja í reglugerð nánari fyrirmæli og ákvæði um innritun nemenda þar sem m.a. er kveðið á um kröfur um undirbúning og skilyrði innritunar, forgangsröðun umsókna og málsmeðferð innritunar.



1. **gr. frumvarpsins**

**[33. gr. a.** Ábyrgð nemenda.  
 Nemendur bera ábyrgð á eigin námi, framkomu sinni og samskiptum.  
 Nemendum ber að hlíta fyrirmælum kennara og starfsfólks framhaldsskóla í öllu því sem skólann varðar, þar á meðal í starfi á vegum nemendafélaga framhaldsskóla, fara eftir skólareglum og fylgja almennum umgengnisreglum í samskiptum við starfsfólk og samnemendur. Nemendur skulu sýna nærgætni og gæta virðingar í framkomu sinni gagnvart nemendum og starfsfólki framhaldsskóla.  
 Ef hegðun, skólasókn eða námsárangur nemanda reynist áfátt ber skóla að reyna að leita orsaka þess. Í því skyni skal skóli eiga samtal við nemanda og eftir atvikum foreldra eða annarra forsjáraðila þar sem aflað er upplýsinga um stuðningsþarfir nemandans. Þar sem við á og eftir atvikum skv. lögum um samþættingu þjónustu í þágu farsældar barna skal skóli gera áætlun með nemandanum þar sem fjallað er um stuðningsþarfir og hvernig brugðist er við þeim.   
 Ef nemandi brýtur gegn þeim skyldum sem á honum hvíla skv. 1. og 2. mgr. og samtal eða áætlun skv. 3. mgr. hefur annað hvort ekki dugað eða brot nemanda er svo alvarlegt að slíkt samtal eða áætlun er ekki talið eiga við getur skóli ákveðið viðbrögð eða viðurlög gagnvart nemandanum. Viðbrögð geta m.a. falið í sér sértækt skipulag náms og takmörkun á þátttöku nemandans í því sem skólann varðar. Viðurlög geta verið brottvísun um stundarsakir eða varanleg brottvísun. Við val á viðbrögðum eða viðurlögum skal skóli velja vægasta úrræðið á grundvelli heildarmats á hagsmunum nemandans en jafnframt er heimilt að líta til hagsmuna annarra nemenda, sem eftir atvikum, hafa orðið fyrir áhrifum af broti nemandans.



 Á meðan mál skv. 4. mgr. er óútkljáð getur skóli tekið ákvörðun um að beita viðbrögðum eða viðurlögum skv. 3. mgr. tímabundið. Skilyrði þess að unnt sé að taka slíka ákvörðun, sem skal hafa tiltekinn gildistíma, er að skóli meti líkur á því að málinu ljúki með ákvörðun skv. 4. mgr.

 Um ákvarðanir skv. 4. og 5. mgr. gilda ákvæði stjórnsýslulaga. Ef ákvörðun gagnvart nemanda sem er yngri en 18 ára felur í sér brottvísun úr skóla skal framhaldsskóli, eftir atvikum með aðkomu ráðuneytisins eða Miðstöð menntunar og skólaþjónustu, leiðbeina nemanda um hvernig hann geti haldið áfram námi í framhaldsskóla.

 Ráðherra mælir nánar fyrir um framkvæmd þessarar greinar, þ.m.t. nánar um viðbrögð og viðurlög vegna brota nemenda, í reglugerð.

1. **gr. frumvarpsins**

**[33. gr. b.** Skólabragur.  
 Öllum aðilum skólasamfélagsins ber að leggja sitt af mörkum til þess að stuðla að og viðhalda góðum starfsanda og jákvæðum skólabrag.  
 Skólastjórnendum og kennurum ber að eiga samráð við foreldra um hegðun, líðan og samskipti barna þeirra yngri en 18 ára. Foreldrum ber með sama hætti að eiga samráð við skólann um skólagöngu barna sinna. Sama á við um aðra forsjáraðila barna í viðkomandi skóla.  
 Hver skóli skal setja sér skólareglur og birta þær í skólanámskrá. Í reglunum skal m.a. kveðið á um hegðun og almenna umgengni, samskipti, heilbrigðar lífsvenjur, skólasókn, námsframvindu, meðferð ágreiningsmála og beitingu viðurlaga.  
 Framhaldsskólar skulu hafa heildstæða stefnu um það hvernig fyrirbyggja eigi að líkamlegt, kynferðislegt, andlegt eða félagslegt ofbeldi eigi sér stað í skólastarfi.  
 Skólar skulu hafa áætlun um hvernig brugðist er við tilvikum um einelti, kynferðislega áreitni, kynbundna áreitni og ofbeldi.  
 Ráðherra er heimilt að mæla nánar fyrir um ábyrgð og skyldur aðila skólasamfélagsins í reglugerð sem sett er sameiginlega á grundvelli þessarar greinar og 33. gr. a.



1. **gr. frumvarpsins**

**44. gr.** Samningar við framhaldsskóla.  
 Umfang starfsemi framhaldsskóla, að svo miklu leyti sem hún er fjármögnuð með framlögum úr ríkissjóði, er ákveðið í fjárlögum.  
 Í samningum milli ráðherra og annarra skóla en opinberra framhaldsskóla, sem hlotið hafa viðurkenningu sbr. 12. gr., sem gerðir eru til 3-5 ára í senn, skulu koma fram helstu áherslur í starfsemi skólans, námskrár, námsframboð, kennslufyrirkomulag, mat og eftirlit með gæðum og annað sem æskilegt er talið af hálfu samningsaðila. Slíkir samningar skulu jafnframt kveða á um réttarstöðu nemenda, nemendafjölda, gjaldtöku af nemendum og greiðslur fyrir aðra þjónustu sem veitt er á grundvelli samningsins. Farið skal yfir framkvæmd þessara samninga árlega og gildandi samningar endurskoðaðir ef ástæða er til.  
 Ráðherra er heimilt að framlengja samninga skv. 3. mgr. um allt að 5 ár í senn í samræmi við ákvæði greinar þessarar ef engar verulegar breytingar hafa orðið á starfsemi skóla og engin frávik hafa komið upp við framkvæmd fyrri samnings.



1. **gr. frumvarpsins**

Í ákvæðinu er kveðið á um gildistíma laganna.

1. **gr. frumvarpsins varðar breytingar á lögum um lýðskóla, nr. 65/2019**

**1. gr.** Markmið og gildissvið.  
 Markmið laga þessara er að stuðla að starfrækslu lýðskóla á Íslandi. Með lýðskólum er átt við skóla sem hafa það að markmiði að veita almenna menntun og uppfræðslu í samræmi við ákvæði laganna og undirbúa nemendur fyrir þátttöku í lýðræðissamfélagi.  
 Lög þessi gilda um lýðskóla sem hafa hlotið viðurkenningu ráðherra samkvæmt lögunum.



 **3. gr.** Skilyrði.  
 Ráðherra getur veitt skólum eða stofnunum viðurkenningu til fimm ára í senn til að starfa undir heitinu lýðskóli, sbr. 1. gr.  
 Lýðskólar skulu uppfylla eftirfarandi skilyrði til að hljóta viðurkenningu ráðherra:   
    1. Skólinn skal vera rekinn samkvæmt viðurkenndu rekstrarformi, vera sjálfstæður og ekki rekinn með fjárhagslegan ágóða að markmiði.  
    2. Skólinn skal geta sýnt hvernig fjárhagslegri ábyrgð sé háttað og hvernig fjárhagslegt rekstraröryggi starfseminnar sé tryggt.  
    3. Skólinn skal hafa á að skipa skólahúsnæði, þ.e. húsnæði vegna kennslu og til að starfrækja heimavist sem uppfyllir lög og reglugerðir þar að lútandi, sbr. 8. gr.  
    4. Yfir skólanum skal vera stjórn sem ber ábyrgð á starfsemi hans. Stjórnin ræður skólastjóra til að stýra og bera ábyrgð á daglegri starfsemi lýðskóla í umboði stjórnar.  
    5. Skólastjóri skal hafa lokið námi á háskólastigi sem tengja má við starfsemi lýðskóla og velferð nemenda, auk stjórnunarnáms eða kennslureynslu. Skólastjóri lýðskóla ber faglega ábyrgð á starfseminni og að skólinn starfi samkvæmt þessum lögum.  
    6. Nemendur skulu hafa náð 18 ára aldri er þeir hefja nám í lýðskóla, sbr. 9. gr. Fjöldi nemenda skal vera hið minnsta 15 á ári að meðaltali, á hverju þriggja ára tímabili.  
    7. Nám í lýðskóla er ekki metið til eininga en skólarnir ákveða að öðru leyti fyrirkomulag kennslu og námsmats. Starfstími með nemendum skal að lágmarki vera 12 vikur á skólaárinu.  
    8. Skólinn skal hafa skipulagt innra matskerfi og framkvæma sjálfsmat árlega.  
    9. Skólanum er skylt að halda til haga gögnum um námsvist og þátttöku nemenda sem getur nýst þeim til frekara náms eða starfa.  
    10. Kennsla fer að jafnaði fram á íslensku nema annað sé tekið fram í skólanámskrá og það þjóni markmiðum námsins.  
 Í viðurkenningu lýðskóla felst staðfesting á því að starfsemi viðkomandi skóla uppfylli, á þeim tíma sem viðurkenning er veitt, almenn skilyrði laga þessara og reglna sem settar eru með stoð í þeim. Skóli sem hlotið hefur viðurkenningu hefur sjálfdæmi um starfsemi sína að öðru leyti en því sem kveðið er á um í lögum þessum, reglum eða öðrum stjórnvaldsfyrirmælum sem sett eru á grundvelli laga þessara.  
 Í viðurkenningu lýðskóla felst hvorki skuldbinding um fjárframlög úr ríkissjóði til viðkomandi skóla né ábyrgð hins opinbera á skuldbindingum hans.

 **4. gr.** Afturköllun viðurkenningar.  
 Ráðherra getur afturkallað viðurkenningu skóla til að starfa undir heitinu lýðskóli ef hann uppfyllir ekki skilyrði laga þessara eða reglna sem settar eru á grundvelli þeirra.